kk en uk kk kk kk kk uk kk kk ru kk kk kk kk kk kk kk ru kk kk kk kk ru kk ru uk ru kk hbs_cyr kk ru ru ru kk kk mk ru ru kk kk kk ru be kk ru en kk ru en kk kk kk kk en fr en en en en en en en en en en en kk en kk kk kk kk kk kk en kk en kk kk kk kk kk kk kk kk kk kk kk kk kk kk kk kk kk kk en kk kk kk en kk kk kk kk kk kk kk ky kk kk kk kk kk uk kk kk kk kk uk kk kk kk en kk kk kk kk kk kk kk kk kk kk kk kk kk kk kk kk kk en kk kk kk kk kk kk kk kk kk kk kk kk cs cs kk kk kk kk kk kk kk kk kk en kk kk kk kk kk kk kk kk kk kk en kk kk kk kk be en kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en en kk kk kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk kk kk kk en en en ru en kk ru ru en kk ru ru en kk ru ru ru ru ru ru en ru ru en kk uk uk en kk kk kk kk ru kk kk kk kk kk kk kk kk kk kk kk kk ru ru uk hbs_cyr ru ru ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr kk kk kk kk ru kk kk kk ru sv kk kk de
СЕРТИФИКАТ. ҚҰРМЕТ ГРАМОТАСЫ. АЛҒЫС ХАТ
Автор: · 13 июля, 2022
Мектеп оқушыларына арналған 22 қыркүйек – Қазақстан Республикасының халықтарының тілдер мерекесі күні қарсаңында өтетін мерекелік кештің сценарийін ұсынамыз.
Кештің мақсаты: оқушыларды өлең оқып, ана тілі туралы ән айтуға баулу, тіл туралы мағлұматтармен бөлісу.
Көрнекілік құралдар: Танымал ғалымдардың тіл туралы айтқан ойлары жазылған плакаттар, тіл туралы слайд, Қазақстан туралы бейнероликтер.
Армысыздар, қымбатты қонақтар! Ұлағатты ұстаздар мен оқушылар! Бүгін бізде дүбірлі той, мерекелердің ұлысы – Тілдер мерекесі!
Бүгін 22 қыркүйек – Қазақстан Республикасының халықтарының тілдер мерекесі күніне орай өздеріңізбен қауышып отырмыз. Тіл — әр адамның өз ұлтының жан дүниесі мен мәдениетінен ғасырлар бойы жиған рухани азығынан нәр алатын кіндік тамыры.  Ендеше, ұлттық, рухтың алтын діңгегі тіл мерекесі құтты болсын! !  Мерекелік кешімізді ашық деп жариялаймыз.
Қазақстан Республикасының Мемлекеттік Әнұраны орындалады.
Тіл құдіретін сездім жырдан, дастаннан,
Тілмен бірге орындалар басты арман.
Қазақ тілін әлем танып сыйлады,
Ортада 1курс студенті      Мұхидинов Мақсат
Тағдырың да талантың тіл дегенің,
Тіл емес пе сүйгенге сыр айтқызған,
Тіл емес пе өсірген іргеде егін — деп ақындар жырына арқау болған  жыр – тіл жыры. Тіл жыры мәңгі жыр, ол бітпек емес. Олай болса ортада  көсемсөз шеберлері!
Жаһандану рухсыздығы өз жеңісін тойлауда.
Содан қазір қаншама адам бейім былай ойлауға:
“Мен қай тілде еркін сөйлеп, оқи алам, жаза алам,
Білім, жұмыс, нан таба алам, сол тіл-менің өз анам”
Бірақ қарсы тұжырым бар осы адасқан байламға:
Біз жалқыны мойындамай, ұға алмаймыз жалпыны.
Тіршілікте бір адамды шексіз сүю арқылы
Адамзатты тану әрі сүюге жол табасың.
Және әркім шын қадірлеу арқылы өз анасын,
Ұғар оның сатылмайтын сезімінің бағасын.
Өз ұлтыңның тілін, салтын, парқын сүю арқылы
Күллі әлемдік биікке өрлеп, ардақтайсың жалпыны.
Өз тіліңде ойлау, сөйлеу тоқталған сәттен бастап
Ұлттық, гендік-ақпараттық байланысың кесілер.
Тағдырыңнан ата мұра шамын солай өшірер.
Тіпті жүз тіл меңгергенің далбаса
Өз ұлтыңның тілі менен рухы
Ой-санаңа іргетас боп қалмаса.
Аружан : «Қазақ тілі»
Күш кеміді, айбынды ту құлады;
Кеше батыр – бүгін қорқақ, бұғады.
Ерікке ұмтылған ұшқыр жаны кісенде,
Қан суынған, жүрек солғын соғады.
Қыран құстың қос қанаты қырқылды,
Күндей күшті, күркіреген ел тынды.
Асқар Алтай – алтын ана есте жоқ,
Батыр, хандар – асқан жандар ұмытылды!
Ерлік, елдік, бірлік, қайрат, бақ, ардың,
Жауыз тағдыр жойды бәрін не бардың …
Алтын Күннен бағасыз бір белгі боп,
Нұрлы жұлдыз, бабам тілі, сен қалдың!
Жарық көрмей жатсаң да ұзақ, кен – тілім,
Таза, терең, өткір, күшті, кең тілім.
Тарап кеткен балаларыңды бауырыңа
Ақ қолыңмен тарта аларсың сен, тілім!
Дилора   Сырбай Мәуленов «Қазақ тілі»
Орта жолда бүріп тастап оқ құзғын,
Құлап жаттым құшағында көк мұздың,
Қасіретімді — қазақ тілін қанат қып,
Төрт бұрышты дүниеге жеткіздім.
Көкірегінен атылса да оқ күздің,
Жаз етіп мен күздің өзін өткіздім.
Шаттығымды — қазақ тілін қанат қып
Төрт бұрышты дүниеге жеткіздім.
Сол тілменен дүниені атадым,
Таптым бүкіл тіршіліктің атауын.
Жатты онда уыз сүті ананың,
Жатты онда аманаты атаның.
Сол тілменен махаббатқа тіл қаттым,
Сол тілменен талай гүлді жырлаттым.
Сол тілменен сәбилерді сөйлетіп,
Талайлардың көз жастарын құрғаттым.
Сол тілменен аспан көрдім,
Сол тілменен көгершінге жем бердім.
Сол тілменен дүнисден кетемін,
Сол тілменен дүниеге мен келдім
Әр адамда өз анасынан басқа да,
Ғұмырына етер мәңгі астана,
Демеп жүрер, жебеп жүрер арқада,
Болу керек құдіретті төрт ана:
ТУҒАН ЖЕРІ – түп қазығы, айбыны,
ТУҒАН ТІЛI – мәңгі өнеге айдыны,
ЖАН БАЙЛЫҒЬІ, САЛТ – ДӘСТҮРІ – тірегі,
Қадамына шуақ шашар үнемі.
Ортада Мырзағалиев Жеңіс, Жарасбек Серікбол  «Ерке сылқым» күйімен! Қабыл алыңыздар!
Тіліп түсер білгенге тіл дегенің,
Тілім барда мен басқа түрге енемін.
Тілімнің арқасы ғой әрқашанда,
Бойыма дарыса егер білмегенім.
Сахнада Өзбек биі қабыл алыңыздар!
Өз тіліңсіз көрсең де өз күніңді,
Өз тіліңсіз болсаң да асқан білімді.
Өз халқыңа бола алмайсың азамат,
Білмей тұрып туған ана тіліңді.
Ортада Рамазан мен Әлішер «Батырлар ұраны» қабыл алыңыздар!
Тіл деген – адастырмас темірқазық,
Өрісі магнитінің өмірге азық.
Қадірін тілдің сұра кереңдерден,
Сөйлеуді арман еткен көңіл жазып.
Ана тілін жырламаған ақын кемде кем шығар. Әр ұлт үшін өз ана тілі алтыннан бағалы.
Мәнерлеп оқу Орыс (Гүлаз)
Мен орыспын, сыйлаймын қазақ ұлтын,
Қастерлеймін тарихын, салт — дәстүрін.
Өйткені мен өркендеп осы жерде,
Топырағын қазақтың басып өстім.
Мен өзбекпін, сүйемін қазақ жерін,
Қазақ жері — ол менің туған жерім.
Сағынамын шет шықсам қазағымның
Тау — тасын, өзен — суын, асқар белін
Мен ағылшын, сүйемін қазақ тілін,
Қаймағы бұзылмаған ғажап тілің.
Қазақ тілі лайық деп білемін,
Болуға ортақ тілі халықтардың
Халқым теңіз толқыған, тілім терең
Мен мақтанам баршаға тілімменен
Ең асылың не?- десе құрметтейтін
Ойланбастан асылым тілім дер ем
Қазақ биін қабыл алыңыздар!
Дүниенің ең сұлу ғажап тілі
Ол менің ана тілім-қазақ тілі!
Осы тілде айтылған алашымның
Тілмен мәңгі қазақтың қазақтығы
Тілмен мәңгі қазақтың азаттығы!
Ортада Дарханқызы Аяулым                                          әнімен  қабыл алыңыздар!
Туған тілім тірлігімнің айғағы
Тілім барда айтылар сөз ойдағы
Өссе тілім, мен де бірге өсемін
Өшсе тілім мен де бірге өшемін,-
«Балбырауын» күйін қабыл алыңыздар!
Ана тілін жырлап өткен талайлар,
Жырлап өткен Ыбырай мен Абайлар.
Өшпес мәңгі алаулаған арай бар
Мақсат Мұхидиновтың орындауында «Туған жер» қабыл алыңыздар!
Туған тілім! Тас бұлақтың тұнығы да сенде!
Туған тілім! Ана сүтінің жұғымы да сенде!
Туған тілім! Райхан гүлдің жұпары да сенде!
Туған тілім! Мәжнүн ғашықтың іңкәрі де сенде!
Туған тілім! Қыран құстың жанары да сенде!
Ортада –Айсұлу Уәлиханқызы «Қазақ елі» әнімен қарсы алыңыздар!
О, адамдар, қадіріне жетіңдер!
Ана тілің-анаң. Сыйлап өтіңдер!
Туған тілін танымаған көрсоқыр,
Болып өтер ертең мәңгі өкінер.
Бүгінгі тіл мерекесіне арналаған кешімізді жабық деп жариялаймыз. Тыңдағандарыңызға рақмет!
Қош сау болыңыздар! ( ВМЕСТЕ )
Дара және күрделі сан есімдер
Автор: Bilimger · Published 23 февраля, 2018
Автор: Bilimger · Published 3 марта, 2021
Эссе «Өз мамандығым — мақтанышым!»
Автор: Bilimger · Published 1 марта, 2018
Добавить комментарий Отменить ответ
Ваш адрес email не будет опубликован. Обязательные поля помечены *
Сохранить моё имя, email и адрес сайта в этом браузере для последующих моих комментариев.
Следующая публикация Тәуелсіз елдің ұстазы
Қазақ тілі сабағында коммуникативтік құзыреттілікті қалыптастыру
Психологические особенности развития 4 лет
«Қуатты елдің ұлттық болмысы»
«Қуатты елдің ұлттық болмысы»
Дін — ұлттық тәрбие көзі
«Үлгілі отбасы – мәңгілік елдің тірегі»
Аманат арқалаған «фашист» немесе Қараторғай әні
Қазақ тілі сабағында коммуникативтік құзыреттілікті қалыптастыру
Психологические особенности развития 4 лет
«Қуатты елдің ұлттық болмысы»
Тел:          +7 707 817 74 58
Сайт материалдарын басқа сайттарға немесе жобаларға, коммерциялық жобаларға сайт әкімшілігінің рұқсатынсыз пайдалануға тыйым салынады.
РЕСПУБЛИКАЛЫҚ БІЛІМ ПОРТАЛЫ © 2022. БАРЛЫҚ ҚҰҚЫҚТАР ҚОРҒАЛҒАН.